

Årsplan

2023 – 2024

Veslefrikk barnehage



**I N N H O L D S F O R T E G N E L S E**

**Innledning 3**

 Barnehagen som pedagogisk virksomhet 3

 Bærumsbarnehagen 4

**Presentasjon 4**

 Barnehagen 4

 Personalet og organisering 5

 Visjon og verdier 6

 **Barnehagens formål og innhold 6**

 Omsorg 7

 Danning 7

 Lek og læring 8

 Vennskap og fellesskap 8

 Kommunikasjon og språk 9

 **Barnehagens pedagogiske arbeid 9**

 Livsmestring og helse 9

 **Barns medvirkning 10**

 **Samarbeid mellom hjem og barnehage 11**

 **Overganger 12**

 Tilvenning 12

 Fra liten til stor avdeling 12

 Fra barnehage til skole 12

 **Planlegging, vurdering og dokumentasjon 13**

 **Barnehagens arbeidsmåter 14**

 Teknologi i praksis 14

 Progresjon 14

**Barnehagens fagområder 15**

Kommunikasjon, språk og tekst 15

Kropp, bevegelse og helse 16

Kunst, kultur og kreativitet 16

Natur, miljø og teknikk 17

Antall, rom og form 17

Etikk, religion og filosofi 17

Nærmiljø og samfunn 18

**Årshjul 19**

**Kontakt 20**

**I N N L E D N I N G**

Årsplanen er et arbeidsredskap for barnehagepersonalet og dokumenterer barnehagens valg og begrunnelser. Den gir informasjon om barnehagens pedagogiske arbeid til myndighetsnivåene, barnehagens samarbeidsparter og andre interesserte.

Vi i Veslefrikk er engasjerte, tilstedeværende og imøtekommende voksne som gir barna en god hverdag i barnehagen! Vi legger stor vekt på omsorg, trygghet og relasjonsbygging. Hos oss jobber vi aktivt ut fra Trygghetssirkelen. De ansatte har ulike kompetanser, som gjør at barna får en variert og innholdsrik hverdag hos oss.



**B A R N E H A G E N S O M P E D A G O G I S K V I R K S O M H E T**

Barnehagen er en pedagogisk virksomhet der samfunnsmandatet er, i samarbeid og forståelse med hjemmet, å ivareta barnas behov for omsorg og lek, samt fremme læring og danning som grunnlag for allsidig utvikling. Barnehagen skal tilby barn under opplæringspliktig alder et omsorgs- og læringsmiljø som er til barnas beste. Årsplanen inneholder informasjon om hvordan barnehagen arbeider med omsorg, danning, lek og læring for å fremme barnas allsidige utvikling i samarbeid og forståelse med barnas hjem. Planen gir informasjon om hvordan barnehagelovens bestemmelser om innhold følges opp, dokumenteres og vurderes.

**B Æ R U M S B A R N E H A G E N**

Barnehagemeldingen 2015-2025 skal bidra til at det blir et likeverdig og enhetlig barnehagetilbud i alle Bærumsbarnehager, for alle barn og foreldre. Tidlig innsats, mestringsperspektivet, samarbeid og samhandling skal vektlegges. Barnehagen skal sees som første trinn i utdanningsløpet.

Med utgangspunkt i *Rammeplan for barnehagen, Barnehagemelding 2015 – 2025* og *Kommuneplan 2017 - 2035* har *Hovedutvalget* *for barn og unge* vedtatt en ny kvalitetsplan for bærumsbarnehagen; *Lek og læring –rammeverk for kvalitet i bærumsbarnehagen.* Satsingen gjelder fra 2019 og de prioriterte satsingsområdene er **kommunikasjon og språk, livsmestring** og **digital barnehage.**

Kvalitetsplanen for barnehagen sees i sammenheng med kvalitetsplanen for skolen, *Bedre læring – rammeverk* *for kvalitet i bærumsskolen*, og skal bidra til et helhetlig opplæringsløp.

**P R E S E N T A S J O N**

Veslefrikk barnehage er en privat foreldredrevet barnehage med 2 avdelinger. Barnehagen ligger nydelig til ved Jardar ILs idrettsanlegg med store uteområder som er variert og allsidig. Vi har tilgang til fotballbane, Juterud barnepark, og vi har fine naturområder i nærheten som vi bruker aktivt som turmål og til ulike aktiviteter.

En liten busstur unna har vi også laget vår egen lille naturlekeplass. Det er kort vei til offentlig kommunikasjon.

I Veslefrikk barnehage ønsker vi å være i utvikling samtidig som vi er en veletablert barnehage hvor tradisjoner blir godt ivaretatt. Tradisjoner er nær knyttet til kultur og de skaper tilhørighet. Det er et stabilt og kompetent personale, som er engasjerte og omsorgsfulle i møte med både barn og voksne.

Vi har 30 plasser, i alderen 0-6 år. De eldste barna har tilhørighet på Utsikten og de yngste på Lilleskogen.

Barnehagen holder åpent fra mandag til fredag fra 07.30-16.45. Vi har stengt i romjulen og i påskeuken. I tillegg til å være sommerstengt de tre siste ukene i juli.

Barnehagens **kjernetid er fra kl. 09.30 – 14:30**, i denne tiden vil det være temaarbeid, aktiviteter eller turer.

**P E R S O N A L E T O G O R G A N I S E R I N G E N**

Barnehagen er godkjent for 30 barn i alderen 0 – 6 år og har 8 (9) faste ansatte

|  |  |
| --- | --- |
| Lilleskogen småbarnsavdeling 0 – 3 år | Pedagogisk leder – JeanettePedagogisk leder på disp. – SusannPedagogisk medarbeider - BibiPedagogisk medarbeider – Jaqueline 60% og Magnus 40% |
| Utsikten storebarnsavdeling 3 – 6 år | Pedagogisk leder – Ellen 80%Pedagogisk leder – Charlotte S 40%Pedagogisk medarbeider – Charlotte J og Magnus 60% |
| Styrer | Charlotte S |
| Faste vikarer | Ratana – fast 20% og inntil videre 40% for Charlotte S på UtsiktenVegard – 20%Fredrik og Vivi-Ann – etter behov |

Barnehagen er organisert med et styre som består av 5 styrerepresentanter, hvor 4 av disse er foreldre som er valgt av foreldrene i barnehagen, 1 er ansattrepresentant og så deltar daglig leder, men hun har ikke stemmerett.

**Styreleder**: Aleksander Kingdon Winter-Hjelm

**Økonomiansvarlig**: Patrik Linstad

**Styremedlem**: Are Fuglehaug

**Styremedlem**: Anja Thvedt

**Ansattes** **representant**: Magnus Braathen Søderholm

**Styrer:** Charlotte Skurdal

Styret skal fastsette vedtekter, påse at barnehagen drives etter barnehageloven og gjeldene forskrifter, og er økonomisk ansvarlig i barnehagen.

Barnehagen har i tillegg en foreldrekomité som arrangerer dugnad og sommerfest. Komitéene blir valgt under generalforsamlingen hver vår.

**V I S J O N O G V E R D I E R**

**«Gode barndomsminner skapes gjennom bevegelsesglede».** Aktive, trygge og omsorgsfulle voksne skaper trygghet og gode læringsmuligheter for barna hver eneste dag.

Vi skal bidra til at barna blir trygge, robuste og glade, og kjenne at «Jeg er super, akkurat som jeg er!» Vi tilrettelegger for mestringsfølelser ved å ha fokus på det de kan fremfor det de ikke kan, og spiller hverandre gode ved å dele kunnskap og erfaring. Foreldrene skal møtes med et smil og en inkluderende holdning. De skal få god informasjon og mulighet til å bidra der det trengs.

Vi skal være **100 % til stede, lekende lette og klinkende klare** hvilket i praksis betyr at vi er fysisk og mentalt til stede på barnas premisser, og skal ha en positiv grunnholdning til alt og alle rundt oss. Vi skal være engasjerte og gi anerkjennelse til hverandre og barna. Lek, glede og humor er en viktig og nødvendig del av hverdagen! Vi skal dessuten være tydelige i vår kommunikasjon med alle rundt oss og være direkte og ærlige på en konstruktiv måte.

**B A R N E H A G E N S F O R M Å L O G I N N H O L D**

Barnehagen skal anerkjenne og ivareta barndommens egenverdi. Å bidra til at alle barn som går i barnehage får en god barndom preget av trivsel, vennskap og lek er fundamentalt. Barnehagen skal være en arena hvor barna er med å skape sin egen kultur i en atmosfære preget av humor og glede. Veslefrikk er også en forberedelse til aktiv deltakelse i samfunnet og bidrar for å legge grunnlaget for et godt liv.

Barndommen har verdi i form av ”her og nå” perspektivet. Barna skal få leke, ikke bare fordi det kan lære så mye av det, men fordi de har lyst! Vi voksne, skal være tett på, delta og observere for å finne ut av hva det enkelte barn trenger slik at vi kan gjøre dem godt rustet for det fremtiden måtte bringe.

Barn anses som kompetente fra fødselen av, med mange iboende muligheter, men de er avhengige av gode rammer for å benytte seg av denne kompetansen.

Barnehagens innhold skal være allsidig, variert og tilpasset enkeltbarnet og barnegruppen. I Veslefrikk skal de få leke, skape, undre og utforske. Arbeidet med omsorg, danning, lek, læring, sosial kompetanse og kommunikasjon og språk skal ses i sammenheng og samlet bidra til barns allsidige utvikling.

**O M S O R G**

Omsorg handler om så mange ting. Det kan være å tilby et fang når barna trenger det eller å sette tydelige grenser når situasjonen krever det. Først og fremst handler det om å dekke basisbehovene; trøste, være til stede, se hvert enkelt barn og dets behov, se om noen faller utenfor fellesskapet og oppdage ting som er ugreit.

Her handler det om å bygge barnas selvfølelse ved å lære dem å bli selvstendige og tro på at de kan selv. Vi tenker det er viktig at vi tidvis deler inn i små barnegrupper for å sikre at alle blir sett og hørt.

Ved å stille undrende og nysgjerrige spørsmål til barna, og ved å lytte til deres ytringer, tar vi barna på alvor og anerkjenner den de er. Det handler også om trygge og tydelige voksne som skaper gode relasjoner. Vi kvalitetsikrer relasjonen mellom barn og voksne ved å gjøre ting sammen preget av glede, humor og oppriktighet.

Som voksen må man tørre å by på seg selv og barna vet når engasjementet er ekte!

**D A N N I N G**

En av våre sentrale oppgaver er å oppdra barnet i et danningsperspektiv – å lære barnet til å bidra positivt og omgås medmennesker i fellesskapet. Barna skal læres sosiale normer slik at de blir gode samfunnsborgere. Dette arbeider vi med hver eneste dag gjennom observasjon, dialog og generell tilnærming. Slik tilrettelegger vi for utviklingen av barns sosiale kompetanse, herunder empati, samarbeid, selvstendighet, holdninger til fellesskapet, aksept for at andre kan tenke annerledes enn oss selv (toleranse) og hvordan vi snakker til og om hverandre. Vi skal være gode rollemodeller samt forsterke det som er bra.

**L E K O G L Æ R I N G**

Vi støtter oss på rammeplanens læringssyn om at barn lærer hele tiden, og setter likhetstegn mellom lek og læring, men vi ser også at leken er noe mer enn læring. Leken har egenverdi i form av at barna i stor grad er medvirkende i innholdet og fordi det er lystbetont og morsomt. Dette kan man også si om prosjektene våre. Vi er opptatte av læring, men i barnehagen jobber vi for at denne primært skal tilnærmes gjennom lek. Læring foregår hele tiden; i frileken stimuleres og læres det mer frie, sosiale samspillet.

I Veslefrikk har vi satt av god tid til den frie leken og barna kan i stor grad velge type lek selv. Vi har respekt for leken og barna får tid til å leke seg ferdige og vi forbereder dem på at leken snart skal avsluttes dersom vi for eksempel snart skal gå på tur.

Leken skal ikke forstyrres og barna skal få lov til å leke uten alltid å være under oppsyn fra voksne, selv om vi alltid har et øye med. Vi forsøker også å bruke skjønn i forhold til når nye barn skal få lov til å bli med i leken og når de må lære seg å vente. Vi har respekt for barnas beslutninger og ønsker, og det jobbes aktivt med å lære barna sine lekesignaler.

Visse materialer stimulerer barnas fantasi bedre enn andre. Vi må se hva slags materialer som passer godt sammen og presentere dette for barna. Vi må anbringe det på rett måte og også være til stede i prosessene som skjer. Det handler ikke bare om å lære ting, men også om atmosfæren i rommet. Det handler om at barna føler seg hjemme og til pass i miljøet. Vi skal gi barna ryddige rom med materialer som gir god inspirasjon.

Barn lærer ingenting av rom i kaos.

Barn lærer også i samhandling mellom barn-barn og barn-voksne. Voksne fungerer som støttespillere og barna må føle at de er oppriktig interessert. Læring kan ikke eksistere uten trygghet og derfor er vi opptatt av å utvikle et trygt miljø og trygge relasjoner. Vi forteller ikke alltid barna hvordan ting henger sammen, men hjelper de til å komme fram til egne konklusjoner ved å stille gode spørsmål, utfordre deres påstander og være oppriktig nysgjerrige på deres tanker.

**V E N N S K A P O G F E L L E S S K A P**

Som Rammeplanen sier ”*I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov.”*

I Veslefrikk skal alle føle seg inkludert om de begynner som 1 åring eller kommer inn siste året før skolestart. I begynnelsen av året har vi ekstra fokus på vennskap og sosialkompetanse som en rød tråd i alle aktivitetene våre. Ved å være tett på oppdager vi fort eventuelle behov for tilrettelegging, og lekegrupper brukes flittig gjennom hele barnehageåret.

Vi har mye fokus på å lære barna å sette egne grenser, respektere andres grenser og finne løsninger i konfliktsituasjoner. Utestenging, mobbing, krenkelser og diskriminering er noe vi forebygger i enhver situasjon gjennom barnehagehverdagen.

**K O M M U N I K A S J O N O G S P R Å K**

Med språksamlinger, spill for alle aldersgrupper og førskolegruppe for skolestarterne, er det trygt å si at språk er noe som får stor plass hos oss. Vi er bevisst i arbeidet med språk og nye ord og med mye benevning tilrettelegger vi enda bedre for språkutviklingen. Mye kommuniseres også uten språk og for de som enda utvikler sitt så kreves det kompetente og tilstedeværende voksne som kjenner barna og forstår hva de sier, også uten ord.

**B A R N E H A G E N S P E D A G O G I S K E A R B E I D**

**L I V S M E S T R I N G O G H E L S E**

*”Barnehagen skal ha en helsefremmende og forebyggende funksjon og bidra til å utjevne sosiale forskjeller. Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Gjennom den daglige og nære kontakten med barna er barnehagen i en sentral posisjon til å kunne observere og motta informasjon om barnas omsorgs- og livssituasjon.” (Rammeplan for barnehager)*

Slik vi ser det er den aller viktigste oppgaven vår å gi barna en følelse av å være helt supre akkurat som de er.

Vi må gi dem gode verktøy til å håndtere både motgang og medgang, for det vet vi livet vil by på. Vi skal tilrettelegge for gode mestringsopplevelser, som er selve grunnlaget for en god selvfølelse. Barna skal få gjøre mye av det de er gode på!

Livsmestring og helse handler om å ha det bra, både fysisk og psykisk. Allerede i barnehagen kan vi lære barna om kroppsbevissthet og at det både er gøy og bra for kroppen å være i bevegelse. I barnehagen skal vi være ute hver dag og det er grovmotoriske utfordringer for alle.

Også her er det viktig at barna har gode rollemodeller i oss voksne. Vi må utvise gode samarbeidsevner og ivaretakelse av egen helse. Dessuten må vi by på oss selv og la latteren sitte løst – det tror vi forlenger livet!

**B A R N S M E D V I R K N I N G**

I Veslefrikk legger vi til rette for at barna skal oppleve å ha innflytelse på det som skjer i barnehagen. De skal kjenne at deres stemme er viktig og utvikle et ønske om å påvirke egen hverdag. Det er de voksne som bestemmer, men barna skal få være med å ta valg tilpasset alder og forutsetninger.

Det er når barnas ideer og tanker blir hørt og tatt i betraktning av andre at de får verdi. Det er når barna setter sine verdier, tanker og handlinger ut i live, og får satt de på prøve hos andre, at de kan endre og utvikle seg. Det er når de lykkes og føler seg verdifulle at den gode utviklingen kan skje. Alle barn skal kunne få oppleve demokratisk deltakelse ved å bidra og medvirke til barnehagens innhold og få oppleve at det finnes mange måter å tenke, handle og leve på.

Vi har organisert dagen og barnehagens arealer på en slik måte at barna får stor grad av medvirkning. I frilek kan de velge hvilket rom de vil være i og hva de vil gjøre der. Materialet er synlig, slik at barna kan ta egne valg. Vi har tydelige rammer, men stor grad av mulighet for påvirkning innenfor rammene.

Når vi jobber i prosjekter, tar vi utgangspunkt i barnas interesser. Et prosjekt kan starte ut ifra en voksens idé eller et forslag fra barna. Det kan være at vi voksne har observert en gjentagende lek eller overhørt en samtale som gir oss ideer til prosjekter. Når vi starter, merker vi fort om dette er noe barna er interesserte i. Da går prosjektet videre av seg selv ved at barna trekker i trådene. Om vi merker at interessen er lav må vi tilføre prosjektet noe nytt eller avslutte. Barna lærer ingenting om interessen og engasjementet ikke er til stede.

**S A M A R B E I D M E L L O M H J E M O G B A R N E H A G E**

Det skal oppleves trygt og godt å levere barna sine i Veslefrikk. Tryggheten kommer gjerne gjennom en inkluderende holdning og god kommunikasjon. Vi forsøker etter beste evne å være tilgjengelige for å informere om dagen som har gått eller annet som skal skje, men foreldrene har også et ansvar for å innhente informasjon og lese mailene som sendes ut og sjekke KidPlan hver dag. Vi ønsker et foreldresamarbeid preget av gjensidig respekt og tillitt. Vi skal være tydelige og ta opp ting på en direkte, ærlig og konstruktiv måte, før det rekker å vokse seg til et stort problem.

For å sikre et godt foreldresamarbeid tilbyr vi to foreldresamtaler, den på høsten er obligatorisk og den vi tilbyr på våren er frivillig for alle bortsett fra skolestarterne. Ønsker dere samtaler utover disse kan dere når som helst ta kontakt med Pedagogiske leder til eget barn. Vi har et foreldremøte, en generalforsamling og to dugnader i året. Av sosiale sammenkomster arrangerer vi Høstfest, Luciafeiring og Sommerfest.

Veslefrikk Barnehage er foreldredrevet og har til enhver tid fire foreldre som sitter i Styret. I tillegg har vi en SU representant som også har med en representant fra personalet. De øvrige foreldrene danner Foreldrerådet, og kan fremme sine saker til SU, dersom de ikke ønsker å ta det direkte med styrer. SU behandler saker som kommer inn både fra styrer og Foreldrerådet, de skal også godkjenne barnehagens Årsplan hver høst.

I en foreldredrevet barnehage har foreldrene høy grad av medvirkning. Foreldrenes meninger og innspill er viktige for oss. Foreldrene bidrar i høy grad til at barnehagen utvikler sin kompetanse. Den årlige foreldreundersøkelsen tas opp i Styret og vi går sammen igjennom resultater og tiltak. Andre viktige saker som behandles i Styret er for eksempel driftsendringer og budsjett.

**O V E R G A N G E R**

Livet består av ulike overganger og mange av dem inntreffer i tidlig alder. Heldigvis er vi tilpasningsdyktige så med gode rutiner samt kunnskapsrike og erfarne voksne med evne til å ta barnets perspektiv kommer de seg godt videre.

**T I L V E N N I N G**

I Veslefrikk barnehage ønsker vi å gi både barn og foreldre en god start, da vi vet hvilken betydning det har for fortsettelsen. Vi skal derfor utarbeide gode rutiner med besøksdager og en tilvenningsplan som vi kommer til å dele ut i forkant av oppstart. Det vil også være en primærkontakt under tilvenningen som vil ha en oppstartsamtale med foreldrene. Dette for å bli bedre kjent med barnet, men også for å legge en plan for tilvenningen. Det er satt av 3 dager, men noen trenger mer, andre mindre, og derfor ønsker vi å samarbeide individuelt om veien videre.

**F R A L I T E N T I L S T O R A V D E L I N G**

De minste som starter i Veslefrikk, starter på Lilleskogen. Der er de yngste for seg selv i starten. Det er en trygg avdeling når man er ny i livet og i barnehagen, men etter hvert som de vokser til øker også samværet med de eldre, og avdelingen har stadig døren på gløtt. De får gradvis prøve seg på de ulike rommene og blir bedre kjent med andre barn og voksne. Overgangen til de store barna blir derfor både naturlig og smidig, selv om savnet etter Lilleskogen kan melde seg etter en lang sommerferie. Da er det imidlertid lov til å gå på besøk og kose seg i gamle omgivelser.

**F R A B A R N E H A G E T I L S K O L E**

Bærum kommune har en egen rutine for overgang mellom barnehage og skole som vi følger. Den heter Helhetlig Opplæringsløp i Bærum og ligger ute på Bærum kommune sin hjemmeside. De har to hovedprinsipper for en god overgang; Sonesamarbeid og grenseobjekter.

Vi er i sonesamarbeid med Jong og Tanum skole, som er inndelt etter geografisk beliggenhet. I samarbeid med skolene velger vi grenseobjekter. Et grenseobjekt er en sang, en bok, et spill og en lek som vi skal jobbe med i barnehagen, og som barna vil møte igjen i første klasse. Grenseobjektet skal skape gjenkjenning og trygghet og gi barna en følelse av mestring. Et eksempel på et slikt grenseobjekt er spillet ”Villkatten”. Barnas utdanningsløp handler om helhet og sammenheng og tidlig innsats. Vi ønsker at barna skal få en trygg og god skolestart.

Våren før skolestart kommer avdelingsleder på besøk til barnehagene, og barna blir invitert til en såkalt miniskoledag i mai/juni, for å nevne noen treffpunkter.

Dere kan gjerne lese mer her:

<http://www.barnehageside.no/db/dokumenter/www.ruglandveien.no/filer/overgangsrutiner-barnehage-skole-sept-2017.pdf>

Skolestarterne i Veslefrikk barnehage har en egen plan for det siste året.

**P L A N L E G G I N G, V U R D E R I N G**

**O G D O K U M E N T A S J O N**

Årsplanen vår revideres årlig og er vårt store, overordnede planleggings- og vurderingsdokument.

Vi er opptatt av å følge barnas initiativ/interesse og må derfor bruke mye tid til samtale oss imellom. Hvilke ideer ønsker vi å gripe fatt i? Hvordan skal vi legge det frem? Hvilke spørsmål ønsker vi å belyse eller hvilke teorier ønsker vi å teste?

Etter endt aktivitet er det viktig å evaluere og snakke om hvordan vi skal trekke prosjektet videre. De som leder prosjektarbeidet har flere samtaler rundt dette.

For å sikre kontinuitet i arbeidet og at alle barn får et variert barnehagetilbud, har vi en fast ukerytme og en aktivitetsplan. Vi ønsker å få til en god struktur, samtidig som vi ønsker å være fleksible i forhold til hvor lenge prosjektarbeid kan pågå.

Vi har avdelingsmøter annen hver uke der vi lager grunnlaget for en ukeplan. I tillegg til avdelingsmøter, har vi ukentlige ledermøter og personalmøte en gang i måneden, samt veiledning.

Styret er også en viktig del av vårt foreldresamarbeid og kvalitetsarbeid. Det gjennomføres medarbeidersamtaler hvert år der hver og en vurderer sin egen innsats og kommer med eventuelle ønsker om videreutvikling.

Dokumentasjonsformer vi ønsker å bruke er for eksempel fotografering, barnas formingsarbeid, ”dagen i dag” på KidPlan, i tillegg til skriftlige observasjoner.

Via KidPlan kan vi raskt og enkelt kommunisere med dere foreldrene. Her kommer vi til å legge ut bilder for at dere skal få et innblikk i hva vi gjør, og for at barna selv skal kunne vise og fortelle hjemme.

**B A R N E H A G E N S A R B E I D S M Å T E R**

”*Arbeidsmåtene skal ivareta barnas behov for omsorg og lek, fremme læring og danning og gi barn mulighet for medvirkning. Vi skal ta i bruk varierte arbeidsmåter, og de skal tilpasses til enkeltbarn og barnegruppen. Valg av arbeidsmåter gir muligheter for å gjøre barnehagens innhold spennende og variert. Arbeidsmåtene kan bidra til å skape engasjement, interesse og motivasjon og gir mulighet for å tilføre nye erfaringer og opplevelser i barnehagen.” (Rammeplan for barnehager)*

Vi har gode diskusjoner rundt egen praksis og er kontinuerlig i utvikling.

Samtaler med barna, både formelle og uformelle, oppdaterer oss på deres interesser og vi følger opp deres initiativ i litteratur, prosjekter, musikk og aktiviteter.

**T E K N O L O G I I P R A K S I S**

Vi er opptatt av å forberede barna til det de kommer til å møte senere i livet.

Vi bruker av og til skjerm når vi danser, lærer om Bjørnis og kan en tung regnværsdag se en film.

En måte å jobbe med teknologi i barnehagen på er å la barna få utforske de oppfinnelsene vi allerede har, hva de er laget av og hvordan de virker. Undersøk enkel hverdagsteknologi som hammer og spiker, saks, trillebår, dørhåndtak, toalettet, spett, vannkrana, hjul, briller, lampe, nøkkel og lås, mutter og skrue. Støtte barna i deres utforskning ved å stille spørsmål som for eksempel: «Hvorfor er hammeren laget av metall, tror du? «Hvorfor er ikke hjulet firkantet?», «Hvilken funksjon (oppgave?) har en trillebår?»

**P R O G R E S J O N**

Det pedagogiske opplegget i barnehagen er lagt opp til at det er god progresjon i de ulike aldersgruppene. Vi tenker at det ikke handler om alder, men om å møte barnet der det er. Vi sammenligner ikke barnet med andre, men med barnet selv. Vi må kjenne enkeltbarnet og vite hvor det er i sin utvikling. Hvilke erfaringer og utfordringer skal vi gi akkurat dette barnet for at det opplever mestring og strekker seg?

Barna får stadig flere tilbud jo eldre de blir som for eksempel svømmekurs, skiskole og gapahuktur med overnatting. Der de yngste barna blir kjent med ulike formingsmaterialer og deres egenskaper, begynner de eldre barna å skape noe av materialene. De blir også mer selvstendige og får større medvirkning på sin egen hverdag.

**B A R N E H A G E N S F A G O R Å D E R**

Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse. Barnehagen skal se de syv fagområdene i sammenheng, og alle fagområdene skal være en gjennomgående del av barnehagehverdagen.

|  |  |  |  |
| --- | --- | --- | --- |
| Fagområdene | 1 – 2 år | 3 – 5 år | Skolestartere |
| KOMMUNIKASJON, SPRÅK OG TEKST | -Samlingsstund hver dag med enkle regler, fortellinger, årstider, og sanger med bevegelse-Pekebøker og billedbøker-Tydelig verbalt språk-Vi benevner handlinger og følelser for barna, hjelper barna å sette ord på sine-Voksne svarer med utfyllende setninger og gjentar barnas svar riktig grammatisk og fonetisk | -Vi teller og synger i samlingsstunder -Vi hjelper barna å gjøre seg forstått-Trener på begreper-Gripe og holde en fargestift, bestikk og pensel-Utforsker bokstaver og ordlyder-Vi benevner handlinger og følelser for barna, og hjelper barna til å sette ord på sine | -Øver på å skrive navnene sine-Leser lengre historier-Utvikler fortellerkompetanse-Legge til rette for å utforske tall og bokstaver-Barna dikter historier og en voksen skriver ned-Bli kjent med bokstaver, tall og geometriske figurer-Lek med ord og setninger |
| KROPP, BEVEGELSE OG HELSE | -Lære å gå, sitte og spise selv – oppfordring til selvstendighet-Går på turer i nærmiljøet i ulikt terreng i all slags vær-Vi legger til rette for finmotoriske aktiviteter som tegning, maling, vaske seg og spise selv-Øver på å være aktive ved av- og påkledning-Blir kjent med de forskjellige årstidene-Øver på å lage fart selv på huskene | -Går på lengre turer og bærer sekken sin selv-Øver på å hinke, balansere, bruke pedaler på syklene-Legger til rette for aktiviteter som stimulerer barnas finmotorikk-Barna må prøve selv i av- og påkledning-Innarbeide hygieniske rutiner ved toalettbesøk og måltid-Lage fart selv på huskene | * -Er selvstendige ved
* av- og påkledning.
* -Godt innarbeidede

hygieniske rutiner ved toalettbesøk og måltider. * -Introduserer
* regelleker og
* sangleker
* -Vi lar barna bevege

seg ulike steder i skogen slik at barna får ulike motoriske utfordringer og opplever mestring* -På tur har barna
* mulighet til å klarte i
* trær og berg, og leke
* regelleker

-Fysisk aktiv gjennom dagen* -Vi lærer barna å få
* et positivt bilde på et
* godt kosthold,
* gjennom samtaler
 |
| KUNST, KULTUR OG KREATIVITET | -Vi tar tak i barnas initiativ og starter prosjekter med utgangspunkt i barnas interesser samt introduserer nye temaer* -Vi er bevisste
* kulturformidlere
* og introduserer
* barna for et bredt
* spekter
* kunst og kultur
* -Vi har ulike

former for konstruksjonslek med Duplo, magneter og togbane | -Utforsker fargenes muligheter -Forming hvor materiell er tilgjengelig for barna* -Introduserer ulike
* typer klosser som
* inspirerer til nye
* byggeteknikker

-Spiller sanger med rytmeinstrumenter* -Dramalek
 | -Bruker gjenbruksmateriell til større prosjekter-Utfordrer barna i prosjekter og byggelek-Avansert rollelek-Vi legger til rette for at barna har mulighet for å uttrykke seg gjennom ulike materialer på avdelingen-Vi utforsker kunst i by og nærmiljø |
| NATUR, MILJØ OG TEKNIKK | -Går på tur og får erfaring fra friluftslivet gjennom alle årstider-Lære om planter og dyr, samtidig hvilke lyder, farger og eventuelt lukter de har * -Blir kjent med

årstidene* -Enkle
* fysikkeksperimenter,
* for eksempel
* smelting av snø og
* blåse såpebobler

-Vi utforsker og undrer oss sammen med barna, blir kjent med sansene våre | -Bevisstgjør barna på å rydde etter seg på tur-Enkle fysikkeksperimenter, for eksempel hva synker og hva flyter-Få kjennskap til hvordan man selv kan skape positive erfaringer og opplevelser fra utelivet, turlivet og friluftslivet gjennom alle årstider-Finne ut hvordan ting i naturen, miljøet og teknologien fungerer | -Få erfaringer med ferdsel i trafikken* -Barna får større
* ansvar for å rydde
* etter seg selv og
* hjelpe andre til å
* rydde etter seg på
* tur
* -Lærer om

gjenvinning og gjenbrukFysikkeksperimenter-Få kjennskap til dyre- og artslivet i nærområdet-Lære seg til å bruke riktige klær etter været |
| ANTALL, ROM OG FORM | -Leke med former som: puttekasser, duplo og puslespill. Samt få kjennskap til størrelser og antall-Lære å rydde og sortere, hvor hører lekene hjemme. - Bruk av kroppen og sansene-Vi teller på fingrene og teller i hverdagslige * aktiviteter som
* tallerkener, sko og
* lignende.
* -Vi forteller

tradisjonelle eventyr der tall har en sentral rolle.  | - Få kjennskap til ulike størrelser, former og mål. - Få kjennskap til vekt, antall og volum. - Få erfaringer med å løse matematiske utfordringer i hverdagen.- Leke med tall og geometriske former- Konstruksjonslek-Vi tilrettelegger for situasjoner der vi øver på begreper; over, under, bak, foran | * -Mer avanserte spill
*
* -Tegne og sette ord

på former*
* -Vi tilrettelegger for
* situasjoner der vi
* øver på begreper
* over, under osv.
* Eks hinderløype,
* teamarbeid
*
* -Ta i bruk kart og
* atlaser
* -Benytter
* hverdagssituasjoner
* til å snakke om tall
* og former, samt gir
* barn nye begreper
 |
| ETIKK, RELIGION OG FILOSOFI | - Oppleve tradisjoner, merkedager og høytider- Få kjennskap med å utøve omsorg til hverandre-Erfaring med respekt for seg selv og andre- Veiledning og støtte til å håndtere konflikter* -Vi marker FN-dagen
 | - Lære om tradisjoner, merkedager og høytider, og hvorfor vi har dem-Lære seg å utøve omsorg og respekt for hverandre, selv med store ulikheter-Veiledning og støtte til å håndtere konflikter, samt at vi oppfordrer barna til å løse konflikter selv* -Vi marker FN-dagen
 | * - Diskuterer
* handlinger og
* følelser
* -Filosoferer sammen
*

-Lære hvorfor vi markerer høytider * og merkedager
*
* -Vi marker FN-dagen
*
* -Vi jobber med
* relasjonskompetanse
* i grupper. Der barna
* og en voksen
* snakker om følelser
* og barna finner egne
* løsninger på
* konfliktsituasjoner
 |
| NÆRMILJØ OG SAMFUNN | - Bli kjent med nærmiljøet gjennom turer til for eksempel: hvor barna bor og til biblioteket- Være med å feire Samenes nasjonaldag- Ta del i et fellesskap med avdelingen- Få kjennskap til trafikk og kollektivtransport i nærmiljøet- Lære seg at vi av et større fellesskap innad i barnehagen | - Bli kjent med nærmiljøet og litt lokalhistorie. Turer til bibliotek, teater og andre kjente områder i nærheten- Lære om samer - Lære seg at vi av et større fellesskap. Hvor man må lære seg å gjøre plass til andre, og kunne ta sin egen plass- Få kjennskap til trafikk og kollektivtransport i nærmiljøet | * - Går lenger på tur

-Vi utforsker hvor den maten vi spiser kommer fra*
* -Vi utforsker dyreliv i

nærområdet  * -Vi besøker skolen
* for å bli kjent før
* barna begynner
* -Vi lar barna være

med å planlegge turer og aktiviteter * -Vi tar i bruk ulike
* transportmidler
 |

**Å R S H J U L E T**

|  |  |  |  |
| --- | --- | --- | --- |
| **Måneder** | **Lilleskogen** | **Utsikten** | **Foreldre**(røde dager er vi stengt) |
| August | Tilvenning  | Tilvenning  | Tilvenning**18.08 Planleggingsdag** |
| September | VennskapUke 38 Brannvernuke og Bjørnis | Høst, frukt, bær og grønnsakerUke 38 Brannvernuke og Bjørnis | **27.09 Høstfest** |
| Oktober | Dyrene på gårdenFN uke, **forldrekaffe 26.10**31.10 Halloween | Førstehjelp og tannhelse31.10 Halloween | **16.10 Førstehjelpskurs kl. 17:00 – 20:00** |
| November | Kropp og bevegelse | Skuespill og **foreldrekaffe 09.11**Papirprosjekt |  |
| Desember | Julepynt og julegaver13.12 Lucia20.12 Nissefest | Julepynt og julegaver13.12 Lucia20.12 Nissefest | **13.12 Lucia kl. 15:30 – 17:00****23.12 – 01.01 Juleferie** |
| Januar | Vinter | I havet | **02.01 Planleggingsdag** |
| Februar | 06.02 Samenes nasjonaldag08.02 Karneval09.02 Fastelavn  | I havet06.02 Samenes nasjonaldag08.02 Karneval09.02 FastelavnVinterfestival | 19. – 23. Vinterferie |
| Mars | Påske22.03 Påskelunsj til barnaSpire | Påske22.03 Påskelunsj til barna | **25. – 01.04 Påskeferie** |
| April | Nytt liv | Vår | **02.04 Planleggingsdag** |
| Mai | Rusken16.05 – Felles tog og feiring17. mai | Grunnloven16.05 Felles tog og feiring17. mai | **01.05, 09.05****10.05 Planleggingsdag****20.05** |
| Juni | Vann |  |  |
| Juli | Sommer | Sommer | **Uke 28, 29 og 30 sommerstengt** |

Vi skal også ha dugnadskomite, sommerfestkomite og liste på gressklippere ☺

###

### I N F O T I L V E S L E F R I K K B A R N E H A G E

|  |  |
| --- | --- |
| **Adresse:** Nedre Åsvei 39, 1341 Slependen | **Telefon Kontor:** 989 03 773 |
| **Telefon Lilleskogen:** 907 06 437 | **Telefon Utsikten:** 908 20 873 |
| **E-post:** veslefrikkbarnehage89@gmail.com | **Hjemmeside:** <https://veslefrikkbaerum.barnehage.no/>  |



**At barna er fremtiden, det vet vi jo**

**men egentlig er det ikke sant.**

**I fremtiden er de jo ikke lenger barn.**

**Da er de ungdom, voksne eller gamle de også**

**med lån i banken og bekymringsrynker i pannen.**

**Barna er nåtiden.**

**Det er nå de lurer på hvordan stjernene henger fast på himmelen og det er nå de synes blåbær er godt siden det smaker syltetøy inni.**

**Barna er her nå**

**og de kommer aldri tilbake.**

**Det er nå vi må se dem, glede oss over dem,**

**være sammen med dem og bidra med det vi kan**

**for at de skal vokse opp på best mulig måte.**

**Enten de blir presidenter eller ei.**